**NEOBVEZNI IZBIRNI PREDMET NEMŠČINA (N2N456)**

petek, 3. 4. 2020

Dragi učenci!

Zadnjič ste se učili določne in nedoločne člene in reševali učni list, za katerega vam danes pripenjam rešitve. Ne pozabite, kar ste se naučili zadnjič.

**der/ein**

**die/eine**

**das/ein**

Danes boste spoznali še oblike za množino. Na priloženem listu so besede razvrščene glede na člene, v zadnjem stolpcu so oblike za množino.

Napišite naslov v zvezek: Schulsachen – Plural (Šolske potrebščine – množina) in zadnji stolpec prepišite v zvezek (množino bomo označili z oranžno barvo).

Tukaj delamo na isti način kot pri živalih na kmetiji. Če bomo želeli napisati v množini, bomo napisali število predmetov (npr. drei Hefte, fünf Bücher,…) in obliko za množino.

Nato v zvezek rešite vaji na koncu lista. Napisati morate najmanj pet stvari, ki jih imate v peresnici in najmanj pet stvari, ki jih imate v torbi. Uporabite nedoločni člen (ein/eine) oziroma množino (navedite število).

Rešene naloge pošljite meni v sporočila. V primeru vprašanj se javite v kanal.

Uspešno reševanje vam želim in vas lepo pozdravljam!

Maja Tavčar Karlin

